Börkur tekur einnig þátt í verkefninu Að bera meira úr býtum sem er rannsóknar - og þróunarverkefni sem er unnið í samstarfi þriggja grunnskóla og rannsakenda á Menntavísindasviði . Success stories from immigrant students and school communities in four Nordic countries sem er samanburðarrannsókn á fjölmenningarlegu skólastarfi sem er metið sem farsælt , Transnational influence on values and practices in Nordic educational leadership sem tekur áhrifa ytri fjölþjóðlegra stofnana á skólastaf á Norðurlöndum , Rektor – En forskningsöversikt 2000 – 2010 sem veitir yfirlit um helstu rannsóknir á skólastjórum á Norðurlöndum ; og Skoleledelse I Norden þar sem störf skólastjórnenda á Norðurlöndum voru könnuð . Börkur sat í Bologna-nefnd Menntamálaráðuneytisins um árabil og átti sæti í verkefnisstjórn sameiningar Kennaraháskólans og Háskóla Íslands . Þá hefur Börkur setið í deildarráði og verið formaður námsbrautarinnar Menntastjórnun og matsfræði á Menntavísindasviði , setið í Gæðanefnd Háskóla Íslands , Afmælisnefnd vegna 100 ára afmælis skólans , og verið formaður Kennslumálanefndar . Þá var Börkur í Háskólaráði Háskólans í tvö tímabil sem fulltrúi háskólasamfélagsins , bæði tímabilin sem varaformaður ráðsins . Börkur er nú formaður fastrar dómnefndar Menntavísindasviðs . Ingibjörg Gunnarsdóttir er prófessor í næringarfræði við Matvæla - og næringarfræðideild Háskóla Íslands og forstöðumaður Rannsóknastofu í næringarfræði við Háskóla Íslands og Landspítala . Ingibjörg hefur rannsakað áhrif næringar á meðgöngu á heilsu móður og tengsl næringar og vaxtar fyrstu ár ævinnar við heilsu allt fram á fullorðins ár .